· [bookmark: _GoBack]Қайырлы күн, құрметті ұстаздар, оқушылар!
«Тіл туралы тұңғыш Заң» 1989 жылы 22 қыркүйекте жоғары кеңестің сессиясында қабылданған болатын. Ал екінші рет 1997 жылы 11 шілдеде қабылданды.
Елбасы Н.Назарбаевтың 1998 жылғы 20 қаңтардағы Жарлығына сәйкес «22 қыркүйек – Қазақстан халықтарының тілдері күні» ретінде аталып келеді.
«Міне, бүгінгі «Өз тіліңді құрметте!» тақырыбындағы зерделік сайысымыз да осы мерекенің  құрметіне байланысты болмақшы.
Халықтың тәуелсіздігінің ең басты белгісі – оның ана тілі, ұлттық мәдениеті жоқ ел өз алдына мемлекет болып өмір сүре алмайды. Ендеше, мереке құтты болсын, сайысымызды бастайық.
Олай болса, сайыста төрелік ететін әділқазылар мүшелерімен таныстырып өтейін.
Әділқызылар төрағасы:
Директордың әдістемелік жұмыс жөніндегі орынбасары – Ибраева Алия Курмангалиевна.
Қазақ тілі мен әдебиеті пәндерінің мұғалімі – Дүйсекова Гүлмайра Жаннеткалиевна.
Орыс тілі мен әдебиеті пәндерінің мұғалімі – Касымова Разия Бисенгалиевна.

Ендігі кезекте, бүгінгі ойынның қатысушыларымен таныс болыңыздар:
- Халелов Диас
- Уразбаева Айша
- Акмурзина Зарина
- Умирзакова Айза
- Ғарифолла Ахмедияр
- Ахметжанова Дилнара
- Шайдуллина Диана
- Қабиболлаев Нұрдәулет
- Бекетова Айша
- Алғашқы айналымның шарты бойынша, қазір сіздерге тест түрінде ортақ 15 сұрақ беріледі. Жауап ретінде 4 нұсқа берілген. Әр сұраққа ойлануға 5 секунд уақыт беріледі. Алдарыңыздағы парақшаға дұрыс жауапты белгілеу керек. Әрбір дұрыс жауап 1 ұпаймен бағаланады. Бірінші айналым қорытындысы бойынша ең аз ұпай жинаған 3 оқушы жарыстан шығады. Ойын шарты түсінікті болса, алғашқы айналым «Көкпар».
1. Сөзді дыбыстық жағынан тексеретін ғылым қалай аталады?
 А) Фонетика В) Лексика С) Синтаксис   Д) Морфология
2. «Көп» сөзінің антонимін тап. 
А) Шағын    В) Мол     С) Аз      Д) Жоқ
3. Жыр алыбы атанған ақын.
А) Жамбыл    В) Абай      С) Шәкәрім  Д) Сүйінбай
4. Қазақ тілінде неше септік бар? 
А) 5  В) 6   С) 7  Д) 9
5. Абайдың қанша қарасөзі бар? 
А) 42   В) 37    С) 45   Д) 44
6. Қазақ тілі қай жылы мемлекеттік мәртебе алды? 
А) 1997     В) 1989    С) 1991    Д) 1995
7. Қазақтың тұңғыш әліпбиін жасаған кім? 
А) Ахмет Байтұрсынов   В) Ыбырай Алтынсарин   
С) Абай Құнанбаев         Д) Шоқан Уәлиханов
8. Бес асыл іс?  
А) еріншек, бекер, мал шашпақ
В) талап, еңбек,терең ой,қанағат,  рахым
С) талап, еңбек, мал шашпақ
Д) ақыл, білім, қайрат
9. Әдебиетте, сурет өнерінде  табиғат көрінісін  сипаттау  қалай  аталады?
А) Пейзаж   В) Портрет    С) Суреттеу     Д) Теңеу
10. Бастауыш  пен баяндауыштың  байланысуын   қалай  атайды?
А) Қиысу   В) Қабысу   С) Меңгеру    Д) Матасу
11. Зергерлік бұйымдарды белгілеңіз.
А) Алаша, көрпе, төсеніш В) Кесе, қасық, пышақ 
С) Кітап, дәптер, қалам   Д) Шолпы, білезік, сырға, қапсырма 
12. Қазақ халқының ұлттық ойынын белгілеңіз.
А)ШахматВ)Дойбы С)ТоғызқұмалақД)Лото 
13. «Қоян жүрек» фразеологизмінің антонимін табыңыз.
A)Қорқақ В)Әлсіз С)СалмақтыД)Батыр
14. Жекіру одағайын табыңыз. 
А)Әттеген-ай В)Беу С)ТәйтД)Моһ-моһ 
15. Тура мағыналы сөзді табыңыз. 
А) Суық сөз В) Ыстық ықылас С)Ақ ниетті D)Жақсы адам 

- Сұрақтарға жауап беріп болсаңыздар,  парақшаларыңыздағы белгілеген жауаптарыңыз бойынша айналым қорытындысын жариялайтын боламын.
- Айналым қорытындысы дайын болғанша бір тамаша әнді қабыл алыңыздар.
- Айналым қорытындысын жариялауға рұқсат етіңіздер. Келесі айналымға өткен ойыншыларымыз: 
- Уразбаева Айша
- Акмурзина Зарина
- Ахметжанова Дилнара
- Шайдуллина Диана
- Қабиболлаев Нұрдәулет
- Бекетова Айша
- Ұпай саны бойынша артта қалған үш ойыншымызбен қоштасуға тура келіп тұр. Сіздерге сәттілік тілейміз!
- Қадірлі сайыскерлер, екінші айналымға да келіп жеттік. Алғашқы айналымда жинаған ұпайларыңыз сақталады, қазір сіздерге 4 тақырып бойынша 10 20 30 40  ұпайлық 16сұрақ ұсынылады. Осы сұрақтардың ішінде 3 бейне сұрақ бар. Әр сұраққа ойлануға 8 секунд уақыт беріледі. Ойыншы таңдаған сұрағына жауап бере алмаған жағдайда менің қарсыластар деген сөзімнен кейін жауап беруге мүмкіндік бар. 
I айналым қорытындысы бойынша ең аз ұпай жинаған оқушыға  II айналымды бірінші болып  бастау мүмкіндігі беріледі.
 I, II айналым бойынша ең аз ұпайға ие болған 3 оқушы сайыстан шығады.
Ойын шарты түсінікті болса, екінші айналым «Тапқырлық».
Тақырыптар төмендегідей:
«Айшықты сөздер»          «Мақал-мәтел - айдын көл» 
          «Құпия сөздің құлпын аш»«Жеті жұрттың тілін біл» 
· Сонымен бірінші болып сұрақ таңдау мүмкіндігі ------ сізде. 

1. Айшықты сөздер
10. Жүрек жұтқан
Жауабы: Батыр

20. Қолды болды
Жауабы: ұрланды

30. Видеосұрақ («Жанына пышақ жанығандай» тұрақты тіркесіінің мағынасын айтыңыз) Жаксыбаева А.Т.
Жауабы: арық

40.Бетінен оты шықты
Жауабы: ұялды 


2. «Мақал-мәтел - айдын көл»
Бұл бөлімде қойылған сұрақтарға сәйкес оқушылар мақал-мәтел айтулары керек.
10. Жыланды інінен қайтып шығарамыз? 
Жауабы: Жылы-жылы сөйлесең, жылан інінен шығады.

20. Қар жана ма? 
Жауабы: Қалауын тапса, қар жанар.

30.Адамның қай мүшесі қорқақ, қай мүшесі батыр? 
Жауабы: Көз – қорқақ, қол – батыр.

40. Әдепті бала – арлы бала, ал сорлы бала қандай бала?
Жауабы: Әдепті бала – арлы бала, әдепсіз бала – сорлы бала.

3. «Құпия сөздің құлпын аш» 
Жұмбақтардың жауабын табу.
10. Сандықтың ішіне нені тығып ұстай алмайсын?
Жауабы: Жарық

20. Сен жоғалтсан, мен іздеп таба алмайтын, мен жоғалтсам, сен іздеп таба алмайтын ол не? 
Жауабы: Уақыт 

30. Бейнесұрақ (Ұзарған сайын қысқаратын не?) Рамазанов А.А.
Жауабы: Өмір

40. Әпкесі бауырына қонаққа барады, бауыры одан тығылып қалады. Ол не? 
Жауабы: Ай мен күн

4. «Жеті жұрттың тілін біл» 
10. Бірде төмен, бірде шығып жоғары,
Сөз сөйлесең, қозғалыста болады.
Жауабы: тіл, язык, language

20. Екі қарауыл, екі тыңшы, бір жыршы.
Жауабы: екі көз, екі құлақ, тіл – 2 eyes, 2 eartongue, 2


30. Теңіздей түбі терең, сүңгіген жетер әрең. 
Жауабы: білім, знание, know

40. Видеосұрақ (Күміс алмұрт тілі бар,
                              Сыңғырлаған үні бар.
                              Шақыратын білімге,
                              Сағаты бар күні бар)Утешева Г.Г.
Жауабы: қоңырау, звонок, beel

- Сонымен екі айналымды сәтті аяқтадық. Екі айналым қорытындысы бойынша  ұпай жинады. Ойын шарты бойынша ең аз ұпай жинаған 3 ойыншы … алда үлкен белестерден көріне беріңдер деген ниетпен сіздермен қоштасамыз, сәттілік сіздерге!
- Ойынымызды одан әрі жалғастырамыз, ал қатысушылар жиналыңыздар. Үшінші айналым да келіп жетті. «Ойлан, тап» деп аталады. Өткен кезеңдердің қорытындысы жойылмайды. Бұл айналымда назарларыңызға уақытқа 6 логикалық сұрақ қойылады. 1 сұрақ 10 ұпаймен бағаланады, әр сұраққа ойлануға 10 секунд мүмкіндік бар. Сұрақ толық оқылып біткеннен кейін кім бірінші болып алдарыңыздағы жалаушаны көтереді, сол ойыншы жауап беруге мүмкіндік алады. Жауап дұрыс болмаған жағдайда, менің «қарсыластар» деген сөзімнен кейін жалаушаны көтеріп, жауап беруге мүмкіндік бар. Егер екінші ойыншының жауабы дұрыс болмаған жағдайда, жалпы ұпай санынан 10 ұпай шегеріледі.
Ойын шарты түсінікті болса, үшінші айналым «Ойлан, тап».
1. Домбырада – жетеу, сырнайда – алтау, қобызда бесеу. Бұл не?
Жауабы: Әріп
2. Есік пен терезенің арасында не тұр?
Жауабы: «пен» тұр
3. Бұл санда қанша әріп бар болса, сонша сан бар. Ол қай сан?
Жауабы: Жүз
4. Жел соққанда тау ық бола ма? 
Жауабы: Ық болады
5. Нені дайындауға болады, бірақ жеуге болмайды?
Жауабы: сабақты
6. Қандай сұраққа «иә» деп жауап бере алмаймыз?
Жауабы: ұйықтап жатырсыз ба?

· Үшінші айналым аяқталды, қорытындыласақ: 
...    ұпайдан жинады. Ең аз ұпай жинаған ... . Бұның өзі өте жақсы көрсеткіш. Алда улкен белестерді бағындыра бер деген тілекпен сізбен қоштасамыз. қошемет көрсетейік, көрермен!
- Екі сайыскерімізді құттықтап қояйық! Соңғы айналым «Сөз өнері» деп аталады. Бұл кезеңге дейін жинаған ұпайларыңыз жойылады. Бұл айналымда «Үш тұғырлы тілді қолдаймын немесе қарсымын» деген тақырып беріледі. Ойыншылар жеребе бойынша түскен тақырыпта өз пікірін дәлелдеп шығуы тиіс. Ойлануға 3 минут уақыт беріледі. Осылайша, сарапшыларымыз ойыншының ойының ұтқырлығын, тіл байлығын, аудитория алдында өз ойын қаншалықты дәлелдеп шыға алғандығын бағалап, жеңімпазды анықтайтын болады. Ал, олай болса, үш айналым қорытындысы бойынша көп ұпайға ие болған ойыншымызға таңдауға мүмкіндік берейік. Ендеше, іске сәт! 
- Берілген уақыт аяқталды, бірінші болып ... сөз кезегін берейік, ал ... шыға тұруыңыз сұралады.  
- Рахмет! Екінші ойыншымызды шақырайық, ... !
Сарапшылар ақылдасып жеңімпазды анықтауларыңыз сұралады.
Құттықтау, марапаттау.
